CELEX: 31988D0322
Language: el
Date: 1988-05-17 00:00:00
Title: 88/322/ΕΟΚ: Απόφαση της Επιτροπής της 17ης Μαΐου 1988 που τροποποιεί την έβδομη απόφαση 85/355/ΕΟΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες

Avis juridique important

|

31988D0322

88/322/ΕΟΚ: Απόφαση της Επιτροπής της 17ης Μαΐου 1988 που τροποποιεί την έβδομη απόφαση 85/355/ΕΟΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες  

Επίσημη Εφημερίδα αριθ. L 147 της 14/06/1988 σ. 0080 - 0081

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Μαΐου 1988  που τροποποιεί την έβδομη απόφαση 85/355/ΕΟΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες  (88/322/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/401/ΕΟΚ του Συμβουλίου της 14ης Ιουνίου 1966 σχετικά με την εμπορία σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 87/480/ΕΟΚ της Επιτροπής (2),  την οδηγία 66/402/ΕΟΚ του Συμβουλίου της 14ης Ιουνίου 1966 σχετικά με την εμπορία σπόρων προς σπορά (3), όπως τροποποιήθηκε τελευταία από την οδηγία 87/120/ΕΟΚ της Επιτροπής (4),  την οδηγία 69/208/ΕΟΚ του Συμβουλίου της 30ής Ιουνίου 1969 σχετικά με την εμπορία σπόρων προς σπορά ελαιούχων και κλωστικών φυτών (5), όπως τροποποιήθηκε τελευταία από την οδηγία 87/480/ΕΟΚ,  την έβδομη απόφαση 85/355/ΕΟΚ του Συμβουλίου της 27ης Ιουνίου 1985 για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες (6), όπως τροποποιήθηκε τελευταία από την απόφαση 87/520/ΕΟΚ (7), και ιδίως το άρθρο 2,  Εκτιμώντας:  ότι, στην οδηγία 85/355/ΕΟΚ, το Συμβούλιο διαπίστωσε ότι οι καλλιεργητικοί έλεγχοι που διενεργούνται σε ορισμένες τρίτες χώρες όσον αφορά ορισμένα είδη σποροπαραγωγικών καλλιεργειών πληρούν τις προϋποθέσεις που καθορίζονται στις κοινοτικές οδηγίες·  ότι για ορισμένα είδη η διαπίστωση αυτή αφορά το Ισραήλ και την Αργεντινή·  ότι έχει αλλάξει η διεύθυνση της υπηρεσίας που διενεργεί τους καλλιεργητικούς ελέγχους στο Ισραήλ και πρέπει να γίνει η αντίστοιχη διοικητική τροποποίηση στο παράρτημα της απόφασης 85/355/ΕΟΚ·  ότι αφού εξετάσθηκαν οι κανόνες που ισχύουν στην Αργεντινή και ο τρόπος εφαρμογής τους διαπιστώθηκε ότι οι καλλιεργητικοί έλεγχοι στην Αργεντινή πληρούν τις προϋποθέσεις που ορίζονται στο παράρτημα Ι της οδηγίας 66/401/ΕΟΚ όσον αφορά τα είδη:  δακτυλίς η συνεσπειρωμένη, φεστούκα η καλαμοειδής, φεστούκα η κτηνοτροφική, φεστούκα η λειμώνιος, φεστούκα η ερυθρά, λόλιον το ιταλικόν, λόλιον το πολυετές, λόλιον το υβρίδιον, λωτός ο κερατιοφόρος, μηδική η λυκίσκη, μηδική (η ήμερος και η ποικιλία στικτή), ονοβρυχίς, πίσον το αρουραίον, τριφύλλιον (Trifolium Alexandrinum), τριφύλλιον το νόθον, τριφύλλιον το σαρκόχρουν, τριφύλλιον το λειμώνιον, τριφύλλιον το έρπον, τριφύλλιον ( Trifolium Resupinatum), κύαμος ο κοινός, βίκος ο ουγγρικός, βίκος ο άγριος, Brassica napus var. napobrassica, βίκος ο κοινός, κράμβη κτηνοτροφική·  ότι πρέπει, κατά συνέπεια, η ισχύουσα ισοδυναμία για την Αργεντινή να επεκταθεί αντίστοιχα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τις Δενδροκηπευτικές Καλλιέργειες και τη Δασοκομία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 85/355/ΕΟΚ τροποποιείται ως ακολούθως:  1. Η στήλη 2 του πίνακα Ι σημείο 2, στο τμήμα που αναφέρεται στο Ισραήλ να αντικατασταθεί η διεύθυνση «Yafo» από τη διεύθυνση «Bet Dagan».  2. Στη στήλη 3 του πίνακα του μέρους Ι σημείο 2, στο τμήμα που αναφέρεται στην Αργεντινή να αντικατασταθεί η πρώτη περίπτωση ως ακολούθως:  «- 66/401  Dactylis glomerata  Festuca arundinacea  Festuca ovina  Festuca pratensis  Festuca rubra  Lolium multiflorum  Lolium perenne  Lolium x boucheanum  Lotus corniculatus  Medicago lupulina  Medicago sativa  Medicago x varia  Onobrychis viciifolia  Pisum sativum (partim)  Trifolium alexandrinum  Trifolium hybridum  Trifolium incarnatum  Trifolium pratense  Trifolium repens  Trifolium resupinatum  Vicia faba  Vicia pannonica  Vicia sativa  Vicia villosa  Brassica napus var. napobrassica  Brassica oleracea convar. acephala  Raphanus sativus ssp. oleifera»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 17 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 273 της 26. 9. 1987, σ. 43.  (3) ΕΕ αριθ. 125 της 11. 7. 1966, σ. 2309/66.  (4) ΕΕ αριθ. L 49 της 18. 2. 1987, σ. 39.  (5) ΕΕ αριθ. L 169 της 10. 7. 1969, σ. 3.  (6) ΕΕ αριθ. L 195 της 26. 7. 1985, σ. 1.  (7) ΕΕ αριθ. L 304 της 27. 10. 1987, σ. 40.